pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ศบค. ยืนยัน ทุกโรงแรมที่ใช้เป็นพื้นที่ ASQ ได้รับการตรวจสอบจาก สธ.-ฝ่ายความมั่นคงอย่างเข้มงวด มีมาตรฐานสูง ประชาชนตรวจสอบรายชื่อโรงแรม ASQ ได้ที่ www.hsscovid.com
วันศุกร์ที่ 7 สิงหาคม 2563
ศบค. ยืนยัน ทุกโรงแรมที่ใช้เป็นพื้นที่ ASQ ได้รับการตรวจสอบจาก สธ.-ฝ่ายความมั่นคงอย่างเข้มงวด มีมาตรฐานสูง ประชาชนตรวจสอบรายชื่อโรงแรม ASQ ได้ที่ www.hsscovid.com
ศบค. ยืนยันทุกโรงแรมที่ใช้เป็นพื้นที่ ASQ ได้รับการตรวจสอบจาก สธ.-ฝ่ายความมั่นคงอย่างเข้มงวด มีมาตรฐานสูง ประชาชนตรวจสอบรายชื่อโรงแรม ASQ ได้ที่ www.hsscovid.com
วันนี้ (7 ส.ค. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชน ช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. ชี้แจงกรณีการกักตัวรูปแบบ Alternative State Quarantine (ASQ) โดยการใช้โรงแรมเป็นพื้นที่ในการกักตัวสังเกตอาการ ซึ่งไม่ได้มีการปิดบังแต่อย่างใด ซึ่งประชาชนสามารถตรวจสอบรายชื่อโรงแรมที่ให้บริการ ASQ ได้ทาง www.hsscovid.com โฆษก ศบค. ยืนยันว่า ทุกโรงแรมที่ใช้พื้นที่เป็นสถานที่กักกันได้รับการตรวจสอบจากกระทรวงสาธารณสุขและฝ่ายความมั่นคงอย่างเข้มงวด มีมาตรฐานระดับสูง ในกรณีที่บางโรงแรมเปิดให้บริการด้านอื่น ๆ อาทิ ร้านอาหาร และเปิดให้แขกทั่วไปเข้าพัก ก็มีมาตรการป้องกันอย่างเข้มงวดสําหรับผู้ที่กักตัวสังเกตอาการ แยกโซนเฉพาะผู้กักตัวไม่ปะปนกับคนทั่วไป พักอยู่แต่ในห้องส่วนตัว รับประทานอาหารส่วนตัว แยกของใช้ส่วนตัวและถุงขยะ รับการตรวจหาเชื้อไวรัสโควิด-19 จํานวน 2 ครั้ง ถ้าพบเชื้อจะมีการนําส่งโรงพยาบาลทันที รวมถึงมีแพทย์ พยาบาล ให้การดูแลตลอด 24 ชม. จนกว่าจะครบ 14 วัน จึงขอให้ประชาชนให้ความมั่นใจ เข้ารับบริการจากโรงแรมดังกล่าวและอุดหนุนร้านค้าประกอบการในพื้นที่บริเวณใกล้เคียง เพื่อสนับสนุนการกระตุ้นเศรษฐกิจ ในโอกาสนี้ โฆษก ศบค. กล่าวขอบคุณโรงพยาบาลที่ได้ให้ความร่วมมือในการให้พื้นที่เป็น ASQ เพื่อเป็นส่วนหนึ่งในการช่วยกันหยุดโควิด แต่ไม่หยุดเศรษฐกิจไทย
โฆษก ศบค. เผยกรณีทหารสหรัฐอเมริกาที่เดินทางเข้าสู่ประเทศไทยเพื่อรับการฝึก ได้เข้าสู่สถานที่กักตัวสังเกตอาการแบบ ASQ ใน 3 โรงแรม ได้แก่ โรงแรม Anantara Riverside โรงแรม The Idle และโรงแรม Conrad โดย EOC กระทรวงสาธารณสุขรายงานว่า ผลการตรวจหาเชื้อไวรัสโควิด-19 ทั้ง 110 นาย ยังไม่พบผู้ป่วยติดเชื้อ ซึ่ง ศบค. ได้มอบหมายให้กองทัพบกและกระทรวงสาธารณสุขรายงานข้อมูลแก่พี่น้องประชาชนอย่างต่อเนื่อง
ในตอนท้าย โฆษก ศบค. กล่าวว่าในวันนี้ คณะกรรมการเฉพาะกิจพิจารณาการผ่อนคลายบังคับใช้มาตรการในการป้องกันและยับยั้งการแพร่ระบาดของโรคติดเชื้อไวรัสโคโรนา 2019 (โควิด-19) จะหารือในเรื่อง 1) การเปิดการเรียนการสอนแบบปกติ โดยไม่ต้องสลับกลุ่มเรียน และหาแนวทางป้องกันโรคในชั้นเรียน โดยเฉพาะโรงเรียนที่มีขนาดเล็ก 2) การเปิดให้บริการของรถโดยสารสาธารณะโดยไม่ต้องเว้นที่นั่ง 3) การแข่งขันกีฬาแบบมีผู้ชม 4) การให้บริการอาหารบนเครื่องบิน และ 5) การขยายเวลาเปิดสถานบริการถึง 02.00 น. โดยทั้งหมดจะต้องจัดทํามาตรการป้องกันการแพร่ระบาดของเชื้อไวรัสโควิด-19 อย่างเข้มงวด
---------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“แปลงใหญ่ประชารัฐเกษตรสมัยใหม่” มุ่งเน้นพัฒนาสหกรณ์การเกษตรประชารัฐ และสินค้าเกษตรสร้างรายได้เร็ว
วันศุกร์ที่ 9 ธันวาคม 2559
“แปลงใหญ่ประชารัฐเกษตรสมัยใหม่” มุ่งเน้นพัฒนาสหกรณ์การเกษตรประชารัฐ และสินค้าเกษตรสร้างรายได้เร็ว
กระทรวงเกษตรฯ เดินหน้า “แปลงใหญ่ประชารัฐเกษตรสมัยใหม่” มุ่งเน้นพัฒนาสหกรณ์การเกษตรประชารัฐ และสินค้าเกษตรสร้างรายได้เร็ว หรือ Cash Crop พร้อมเชื่อมโยงการตลาดเพื่อรับซื้อสินค้าเกษตรของสมาชิก
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยภายหลังลงพื้นที่ตรวจแปลงใหญ่ประชารัฐเกษตรสมัยใหม่ ณ จังหวัดสกลนคร ว่า กระทรวงเกษตรและสหกรณ์ ได้ดําเนินการตามนโยบายของรัฐบาลในการยกระดับคุณภาพชีวิตของเกษตรกรให้ดีขึ้น โดยการปฏิรูปภาคเกษตร ซึ่งหนึ่งในโครงการที่สําคัญ ได้แก่ แปลงใหญ่ประชารัฐเกษตรสมัยใหม่ เป็นการดําเนินการร่วมกันระหว่างภาครัฐและภาคเอกชน ภายใต้คณะทํางานการพัฒนาการเกษตรสมัยใหม่ (D6) ซึ่งมีรัฐมนตรีว่าการกระทรวงเกษตรและสหกรณ์เป็นหัวหน้าทีมภาครัฐ และนายอิสระ ว่องกุศลกิจ เป็นหัวหน้าทีมภาคเอกชน
การดําเนินงานแปลงใหญ่ประชารัฐเกษตรสมัยใหม่ ได้แบ่งกลุ่มสินค้าเพื่อการพัฒนาออกเป็น 5 กลุ่ม ประกอบด้วย 1) พืชหลัก ข้าว มันสําประหลัง อ้อย ยาง 2) สัตว์บกขนาดเล็ก ไก่ สุกร 3) สัตว์บกขนาดใหญ่ โคเนื้อ โคนม 4) สัตว์น้ํา กุ้งขาว กุ้งกุลาดํา กุ้งกามกราม ปลากะพง ปลานิล และ 5) เกษตรสร้างรายได้เร็ว หรือ Cash Crop ซึ่งเกษตรสร้างรายได้เร็วนี้เอง ได้มีการกําหนดแผนระยะสั้นและแผนระยะยาว ได้แก่ การรวมกลุ่มการผลิตทางการเกษตรให้เป็นระบบแปลงใหญ่แบบเกษตรสมัยใหม่ การพัฒนาสหกรณ์การเกษตรประชารัฐ การตั้งศูนย์วิจัย เพื่อพัฒนาเทคโนโลยีและนวัตกรรมการเกษตร รวมถึงการนําเทคโนโลยีสารสนเทศและการสื่อสารมาพัฒนาแอพพลิเคชั่นเพื่อการเกษตร
ปัจจุบันมีแปลงใหญ่ประชารัฐเกษตรสมัยใหม่ จํานวน 58 แปลง 14 ชนิดสินค้า ซึ่งดําเนินการใน 32 จังหวัด ในพื้นที่ 110,281 ไร่ เกษตรกร 6,636 ราย มีบริษัทเอกชนที่ร่วมดําเนินการ 14 ราย โดยเกษตรสร้างรายได้เร็ว หรือ Cash Crop มีจํานวน 16 แปลง จาก 58 แปลง แบ่งเป็น ผัก ผลไม้ และสมุนไพร จํานวน 15 แปลง และหม่อน 1 แปลง มีความคืบหน้าการดําเนินการโดยรวม 72% ซึ่งการดําเนินงานโครงการแปลงใหญ่ประชารัฐ ในสินค้าเกษตรสร้างรายได้เร็ว (cash crop) ในพื้นที่จังหวัดสกลนคร ได้ถูกกําหนดให้เป็นจังหวัดนําร่องโครงการสานพลังประชารัฐฯ ที่ได้รับมาตรฐาน Thai GAP/Primary ThaiGAP ทั้งนี้ เกษตรสร้างรายได้เร็ว (cash crop) ในพื้นที่จังหวัดสกลนคร นี้ มีพื้นที่ดําเนินการ 818 ไร่ เกษตรกร 126 ราย แบ่งเป็น แปลงใหญ่พริก จํานวน 104 ไร่ แตงโม จํานวน 324 ไร่ และมะละกอฮอลแลนด์ จํานวน 390 ไร่ โดยได้มีบริษัทเอกชนเข้าร่วมดําเนินการ โดยการให้ความรู้กับกลุ่มเกษตรกร และเชื่อมโยงกับห้างโมเดรินท์เทรด เพื่อรับซื้อสินค้าเกษตรของสมาชิกด้วย สําหรับภาครัฐ ได้อบรมให้ความรู้ด้านการผลิตกับเกษตรกรผ่าน ศพก. เพื่อให้เป็นแหล่งถ่ายทอดเทคโนโลยีให้กับกลุ่มเกษตรกร สนับสนุนปัจจัยพื้นฐานด้านการผลิต เช่น ให้บริการเพื่อบริหารจัดการน้ํา ตรวจวิเคราะห์ดินเพื่อการเพาะปลูกที่เหมาะสม เป็นต้น รวมถึงระบบมาตรฐานการตรวจรับรองแปลงด้วย
"เกษตรกรมีองค์ความรู้เพิ่มขึ้น ทําการเกษตรปลอดภัยได้มาตรฐาน นอกจากนี้ ยังทําให้มีรายได้เสริมจากอาชีพหลัก เช่น การทําแปลงพริก ซึ่งมีรายได้เฉลี่ย 15,000 บาท/เดือน (6 เดือน) รวมถึงมีตลาดรับซื้อสินค้าเกษตรที่แน่นอน" พลเอก ฉัตรชัย กล่าว
รัฐบาลไทย-ข่าวทำเนียบรัฐบาล-พิธีลงนามในบันทึกข้อตกลงว่าด้วยการสำรวจราคาขายปลีกสินค้าสรรพสามิตเพื่อแสดงความร่วมมือในการแจ้งข้อมูลราคาขายปลีกสินค้าสรรพสามิตแก่กรมสรรพสามิต ระหว่างกรมสรรพสามิต และสมาคมผู้ค้าปลีก
วันจันทร์ที่ 26 มีนาคม 2561
พิธีลงนามในบันทึกข้อตกลงว่าด้วยการสํารวจราคาขายปลีกสินค้าสรรพสามิตเพื่อแสดงความร่วมมือในการแจ้งข้อมูลราคาขายปลีกสินค้าสรรพสามิตแก่กรมสรรพสามิต ระหว่างกรมสรรพสามิต และสมาคมผู้ค้าปลีก
กรมสรรพสามิตลงนามความร่วมมือในการแจ้งข้อมูลราคาขายปลีกสินค้าสรรพสามิต ระหว่างกรมสรรพสามิต กับสมาคมผู้ค้าปลีกไทย และผู้ประกอบการค้าปลีก หวังมุ่งพัฒนากระบวนการจัดเก็บภาษีให้มีความโปร่งใส ได้มาตรฐาน และทันสมัย
กรมสรรพสามิตลงนามความร่วมมือในการแจ้งข้อมูลราคาขายปลีกสินค้าสรรพสามิต ระหว่างกรมสรรพสามิต กับสมาคมผู้ค้าปลีกไทย และผู้ประกอบการค้าปลีก หวังมุ่งพัฒนากระบวนการจัดเก็บภาษีให้มีความโปร่งใส ได้มาตรฐาน และทันสมัย โดยนํานวัตกรรมและเทคโนโลยีมาใช้ ในการปฏิบัติงาน เพื่อให้การบริหารการจัดเก็บภาษีให้เป็นไปตามเป้าหมายอย่างทั่วถึงและเป็นธรรม
ในวันนี้ นายกฤษฎา จีนะวิจารณะ อธิบดีกรมสรรพสามิต เป็นประธานในการลงนามความร่วมมือระหว่างกรมสรรพสามิตกับสมาคมผู้ค้าปลีกไทยและผู้ประกอบการค้าปลีกสินค้าสรรพสามิต โดยมีวัตถุประสงค์เพื่อขอความร่วมมือให้ผู้ประกอบการแจ้งข้อมูลราคาขายปลีกของสินค้าสรรพสามิตแก่ กรมสรรพสามิต อย่างน้อยปีละ 4 ครั้ง เพื่อกรมสรรพสามิตจะได้รวบรวมข้อมูลราคาขายปลีกเพื่อหาราคา ฐานนิยมที่ใช้ในการจัดเก็บภาษีและการตรวจสอบภาษีต่อไป ดังนั้น ข้อมูลราคาขายปลีกสินค้าสรรพสามิตจําเป็นต้องมีความถูกต้อง ครบถ้วน และเชื่อถือได้ ซึ่งจะเป็นประโยชน์ในการจัดเก็บภาษีสรรพสามิตให้มีประสิทธิภาพ โปร่งใส และเป็นธรรมมากยิ่งขึ้น
อธิบดีกรมสรรพสามิตกล่าวต่อว่า กรมสรรพสามิตได้จัดทําบันทึกข้อตกลงว่าด้วยความร่วมมือในการสํารวจราคาขายปลีกสินค้าสรรพสามิตระหว่างกรมสรรพสามิตกับสมาคมผู้ค้าปลีกไทยและผู้ประกอบการค้าปลีกสินค้าสรรพสามิต รวมจํานวน 18 ราย ดังนี้
1.สมาคมผู้ค้าปลีกไทย
2.บริษัท ซันร้อยแปด จํากัด
3.บริษัท ซี.เจ. เอ็กซ์เพรส กรุ๊ป จํากัด
4.บริษัท ซีพี ออลล์ จํากัด (มหาชน)
5.บริษัท ซีพีเอฟ เทรดดิ้ง จํากัด
6.บริษัท เซ็นทรัล ฟู้ด รีเทล จํากัด
7.บริษัท เซ็นทรัลแฟมิลี่มาร์ท จํากัด
8.บริษัท เดอะมอลล์กรุ๊ป จํากัด
9.บริษัท บิ๊กซี ซูเปอร์เซ็นเตอร์ จํากัด (มหาชน)
10.บริษัท ปตท. บริหารธุรกิจค้าปลีก จํากัด
11.บริษัท ฟู้ดแลนด์ซุปเปอร์มาร์เก็ต จํากัด
12.บริษัท โรบินสัน จํากัด (มหาชน)
13.บริษัท วิลล่า มาร์เก็ต เจพี จํากัด
14.บริษัท สรรพสินค้าเซ็นทรัล จํากัด
15.บริษัท สห ลอว์สัน จํากัด
16.บริษัท อิเซตัน (ประเทศไทย) จํากัด
17.บริษัท อิออน (ไทยแลนด์) จํากัด
18.บริษัท เอก-ชัย ดีสทริบิวชั่น ซิสเทม จํากัด
ซึ่งกรมสรรพสามิตได้จัดให้มีพิธีลงนามในบันทึกข้อตกลงดังกล่าวขึ้น ในวันจันทร์ที่ 26 มีนาคม 2561 เวลา 13.00- 15.10 ณ บริเวณโถงอาคาร ชั้น 1 อาคารสํานักงานตรวจสอบ ป้องกันและปราบปราม กรมสรรพสามิต
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร. 02 241 4778
www.excise.go.th
รัฐบาลไทย-ข่าวทำเนียบรัฐบาล-​ วราวุธ ให้สัมภาษณ์หนังสือพิมพ์ Bangkokpost “Towards Zero Waste”
วันอังคารที่ 7 มกราคม 2563
​ วราวุธ ให้สัมภาษณ์หนังสือพิมพ์ Bangkokpost “Towards Zero Waste”
นายวราวุธ  ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้สัมภาษณ์หนังสือพิมพ์ Bangkokpost เกี่ยวกับการจัดการขยะ
วราวุธ ให้สัมภาษณ์หนังสือพิมพ์ Bangkokpost “Towards Zero Waste”
วานนี้ (6 มกราคม 2563) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้สัมภาษณ์หนังสือพิมพ์ Bangkokpost เกี่ยวกับการจัดการขยะ โดยมีคุณอติยา อัชชะกุลวิสุทธิ์ เป็นผู้ดําเนินรายการ ทั้งนี้ ผู้สนใจสามารถติดตามอ่านข่าวจากหนังสือพิมพ์ Bangkokpost ฉบับวันจันทร์ที่ 27 มกราคม 2563 คอลัมน์ “Towards Zero Waste” และทางเว็บไซต์ www. Bangkokpost.com
รัฐบาลไทย-ข่าวทำเนียบรัฐบาล-บริติช เคานซิล ลงนามในสัญญาการพัฒนาครู Boot Camp ปี 2561 รวม 18 ศูนย์ทั่วประเทศ
วันพุธที่ 19 กรกฎาคม 2560
บริติช เคานซิล ลงนามในสัญญาการพัฒนาครู Boot Camp ปี 2561 รวม 18 ศูนย์ทั่วประเทศ
ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ ประชุมหารือร่วมกับนางพัฒนวิมล อิศรางกูร ณ อยุธยา หัวหน้าโครงการภาษาอังกฤษ บริติช เคานซิล (British Council) ประเทศไทย และคณะ
ภายหลังได้ร่วมลงนามในสัญญาการพัฒนาครู Boot Camp ปีงบประมาณ 2561 รวม 18 ศูนย์ทั่วประเทศ
ม.ล.ปริยดา ดิศกุลกล่าวว่า จากการที่กระทรวงศึกษาธิการ ได้มอบหมายให้สํานักงานคณะกรรมการการศึกษาขั้นพื้นฐาน (สพฐ.) เป็นหน่วยงานหลักในการจัดอบรมภาษาอังกฤษแบบเข้มสําหรับครูภาษาอังกฤษของไทยโดยได้เริ่มต้นอบรมโครงการดังกล่าวระยะแรก เมื่อเดือนมีนาคม2559พร้อมทั้งได้มีการจัดตั้งศูนย์พัฒนาครูด้านการจัดการเรียนการสอนภาษาอังกฤษ (Boot Camp) ระดับภูมิภาค(Regional English Training Centre) ใน4จังหวัด คือ กรุงเทพมหานคร สุราษฎร์ธานี ขอนแก่น และเชียงใหม่ เพื่อเป็นหน่วยงานหลักในการอบรม
จากนั้นได้มีการจัดตั้งศูนย์ระยะที่สองเมื่อเดือนตุลาคม2559เพิ่มอีก4จังหวัด คือ นครราชสีมา ชลบุรี อุบลราชธานี และพิษณุโลกและระยะที่สามในเวลานี้อีก4จังหวัด คือ ภูเก็ต เชียงราย กาญจนบุรี และเพชรบุรีทําให้ปัจจุบันมีศูนย์ระดับภูมิภาคแล้ว12แห่งทั่วประเทศและจะขยายให้ครบตามเป้าหมาย18แห่งภายในปี2561
วันนี้บริติช เคานซิลประเทศไทยจึงได้มีการลงนามในสัญญาการพัฒนาครู Boot Camp ปีงบประมาณ 2561 รวม 18 ศูนย์ทั่วประเทศ ซึ่งเป็นการยืนยันในการดําเนินโครงการต่อเนื่องจากปัจจุบันที่ได้อบรมพัฒนาครูภาษาอังกฤษไปแล้วมากกว่า 6,000 คน และจะอบรมปีหน้าอีกกว่า 13,000 คน ทําให้เมื่อเปิดศูนย์Boot Campครบ 18 ศูนย์ในปีหน้า จะมีครูภาษาอังกฤษของไทยเข้ารับการอบรมแบบเข้มได้มากกว่า 2 หมื่นคนจากจํานวนครูภาษาอังกฤษทั่วประเทศของไทยที่มีอยู่กว่า 4 หมื่นคน พร้อมทั้งจะมีการปรับปรุงระบบการติดตามผลในห้องเรียนให้มากขึ้น โดยให้ศึกษานิเทศก์เขตพื้นที่การศึกษาเข้ามามีส่วนร่วม
นอกจากนี้ หลักสูตรการอบรมถือเป็นส่วนหนึ่งของหลักเกณฑ์การประเมินวิทยฐานะและการพัฒนาข้าราชการครูแนวใหม่ "จากพระราชกระแสฯ ... สู่การพัฒนาครูทั้งระบบ" ซึ่งครูผู้เข้ารับการอบรมหลักสูตรดังกล่าวสามารถสะสมใช้เป็นจํานวนชั่วโมงการอบรมและมาตรฐานการพัฒนาเพื่อขอมีและเลื่อนวิทยฐานะได้อีกด้วย
สําหรับรูปแบบที่สําคัญของการฝึกอบรมBoot Campมี5ด้าน คือ1) เป็นการจัดค่ายอบรมแบบเข้มข้นเป็นเวลา3สัปดาห์2) มีการสร้างครูแกนนําเพื่อนําไปขยายผลทั่วประเทศ3) มีการฝึกอบรมกับเจ้าของภาษา4) ใช้ภาษาอังกฤษตลอดหลักสูตรการอบรมตามโครงการ5) มีการประเมิน4ทักษะ คือ ฟัง-พูด-อ่าน-เขียน โดยใช้แบบทดสอบAPTISและการสาธิตการสอนครูด้วยกัน (Micro Teaching)
ผู้สนใจ สามารถรับชมวิดีโอBoot Campได้ที่นี่
https://youtu.be/za7j5t3CuEY
บัลลังก์ โรหิตเสถียร: สรุป/รายงาน
อรพรรณ ฤทธิ์มั่น: ถ่ายภาพ
รัฐบาลไทย-ข่าวทำเนียบรัฐบาล-การประกาศรายชื่อผู้ได้รับรางวัลตามโครงการแจกโชคจากการใช้บัตรเดบิต ประจำเดือนกรกฎาคม 2560
วันจันทร์ที่ 17 กรกฎาคม 2560
การประกาศรายชื่อผู้ได้รับรางวัลตามโครงการแจกโชคจากการใช้บัตรเดบิต ประจําเดือนกรกฎาคม 2560
กระทรวงการคลังได้เริ่มดําเนินโครงการแจกโชคจากการใช้บัตรเดบิตเพื่อส่งเสริมให้ประชาชนเปลี่ยนพฤติกรรมจากการใช้เงินสดเป็นบัตรเดบิตและส่งเสริมให้ร้านค้าติดตั้งอุปกรณ์รับชําระเงินทางอิเล็กทรอนิกส์เพื่อเป็นช่องทางให้ประชาชนชําระเงินด้วยบัตรเดบิตให้มากขึ้น
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า หลังจากที่กระทรวงการคลังได้เริ่มดําเนินโครงการแจกโชคจากการใช้บัตรเดบิตเพื่อส่งเสริมให้ประชาชนเปลี่ยนพฤติกรรมจากการใช้เงินสดเป็นบัตรเดบิตและส่งเสริมให้ร้านค้าติดตั้งอุปกรณ์รับชําระเงินทางอิเล็กทรอนิกส์เพื่อเป็นช่องทางให้ประชาชนชําระเงินด้วยบัตรเดบิตให้มากขึ้น ภายใต้แผนยุทธศาสตร์การพัฒนาโครงสร้างพื้นฐานระบบการชําระเงินแบบอิเล็กทรอนิกส์แห่งชาติ (National e-Payment)
รองโฆษกกระทรวงการคลัง กล่าวว่า โครงการแจกโชคจากการใช้บัตรเดบิต ได้ประกาศรายชื่อผู้มีสิทธิ์ได้รับรางวัลประจําเดือนกรกฎาคม 2560 ซึ่งใช้ข้อมูลจากการชําระค่าสินค้าและบริการในเดือนมิถุนายน 2560 แล้ว โดยผู้ใช้บัตรเดบิตที่ได้รับรางวัลที่ 1 มูลค่า 1,000,000 บาท คือ นางพลิษฐา สุนทรา และร้านค้าที่ได้รับรางวัลที่ 1 มูลค่า 1,000,000 บาท เช่นกัน คือ ห้างหุ้นส่วนจํากัดประสิทธิ์บริการ นอกจากนี้ ได้ประกาศรายชื่อผู้มีสิทธิ์ได้รับรางวัลอื่น ๆ บนเว็บไซต์ www.epayment.go.th โดยธนาคารจะติดต่อผู้มีสิทธิ์ได้รับรางวัลโดยตรงต่อไป อีกทั้ง จะมีการจัดพิธีมอบรางวัลให้แก่ผู้ได้รับรางวัลที่ 1 และรางวัลที่ 2 ทั้งสําหรับผู้ใช้บัตรเดบิตและร้านค้าในวันพุธที่ 26 กรกฎาคม 2560 เวลา 10.00 – 12.00 น. ณ กระทรวงการคลัง
ทั้งนี้ โครงการแจกโชคจากการใช้บัตรเดบิตมีกําหนดการแจกโชคทุกเดือนเป็นระยะเวลา 1 ปี (เดือนมิถุนายน 2560 ถึงเดือนพฤษภาคม 2561) รวมเงินรางวัล 84 ล้านบาท โดยได้รับการสนับสนุนจากสํานักงานสลากกินแบ่งรัฐบาล โดยในแต่ละเดือนผู้ใช้บัตรเดบิตจะมีรางวัลสูงสุด 1,000,000 บาท 1 รางวัล และรางวัลอื่น ๆ ลดหลั่นกันลงมาตั้งแต่ 100,000 บาท ถึง 2,000 บาท รวมทั้งสิ้น 1,001 รางวัล ในส่วนของร้านค้าจะมีรางวัลสูงสุด 1,000,000 บาท 1 รางวัล และมีรางวัลย่อยรางวัลละ 30,000 บาท อีก 5-30 รางวัลต่อเดือน โดยท่านสามารถตรวจสอบรายชื่อผู้มีสิทธิได้รับรางวัลทุกวันที่ 16 ของทุกเดือน ผ่านทางเว็บไซต์ www.epayment.go.th
เลขานุการคณะอนุกรรมการขับเคลื่อนโครงการการให้ความรู้และส่งเสริมการใช้ธุรกรรมอิเล็กทรอนิกส์
โทร. 02 273 9020 ต่อ 3229 3570 หรือ 3289
รัฐบาลไทย-ข่าวทำเนียบรัฐบาล-ทส.ร่วมพิธีบันทึกข้อตกลงความร่วมมือ
วันศุกร์ที่ 1 กุมภาพันธ์ 2562
ทส.ร่วมพิธีบันทึกข้อตกลงความร่วมมือ
ทส.ร่วมพิธีบันทึกข้อตกลงความร่วมมือ "การบริหารจัดการน้ําชุมชนตามแนวพระราชดําริ สู่ความยั่งยืน เพื่อปฏิรูปประเทศด้านทรัพยากรธรรมชาติและสิ่งแวดล้อม"
ทส.ร่วมพิธีบันทึกข้อตกลงความร่วมมือ "การบริหารจัดการน้ําชุมชนตามแนวพระราชดําริ สู่ความยั่งยืน เพื่อปฏิรูปประเทศด้านทรัพยากรธรรมชาติและสิ่งแวดล้อม"
วานนี้ (31 มกราคม 2562) เวลา 09.30 น. ณ ตึกสันติไมตรี ทําเนียบรัฐบาล นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม ลงนามในบันทึกข้อตกลงความร่วมมือ " การบริหารจัดการน้ําชุมชนตามแนวพระราชดําริ สู่ความยั่งยืน เพื่อปฏิรูปประเทศด้านทรัพยากรธรรมชาติและสิ่งแวดล้อม" ระหว่าง กระทรวงทรัพยากรธรรมชาติและสิ่งแวดล้อม กระทรวงมหาดไทย กระทรวงเกษตรและสหกรณ์ กระทรวงวิทยาศาสตร์และเทคโนโลยี และสํานักงานจัดการทรัพยากรน้ําแห่งชาติ เพื่อร่วมมือในการบริหารจัดการแหล่งน้ําให้เพียงพอต่อการอุปโภค บริโภคและการเกษตรของชุมชน โดยได้รับเกียรติจาก พลเอก ประยุทธ์ จันทร์โอชา นายกรัฐมนตรี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พลเอก ฉัตรชัย สาริกัลยะ รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทยร่วมเป็นสักขีพยาน
การลงนามดังกล่าว เป็นหนึ่งในกิจกรรมสําคัญของการนําเสนอสมุดปกขาวการขับเคลื่อนเศรษฐกิจฐานรากสู่แนวทางการปฏิบัติโดยตัวแทนจากสภาเกษตรกรแห่งชาติ กลุ่มเกษตรกรรุ่นใหม่ กลุ่มวิสาหกิจชุมชน กลุ่มประชารัฐรักสามัคคี กลุ่มบริหารจัดการน้ําชุมชน ในด้าน Big Data ด้านการบริหารจัดการน้ําชุมชน ด้านเกษตรกรรมและเกษตรกรรมสมัยใหม่ ด้านวิสาหกิจชุมชน ด้านการบริหารจัดการขยะชุมชน ได้นําเสนอผลการดําเนินงานของกลุ่มวิสาหกิจชุมชน และปัญหาอุปสรรคจากการขายผลิตภัณฑ์ของกลุ่มและได้ขอการสนับสนุนจากรัฐบาลในด้านต่างๆ เช่นการหาตลาดรองรับผลิตภัณฑ์ของชุมชน ขาดเครื่องจักรที่ทันสมัย
ภายหลังการนําเสนอสมุดปกขาวการขับเคลื่อนเศรษฐกิจฐานรากสู่แนวทางการปฏิบัติโดยตัวแทนในด้านต่างๆแล้ว พลเอก ประยุทธ์ จันทร์โอชา นายกรัฐมนตรี ได้กล่าวปาฐกถาพิเศษ ในหัวข้อ "นโยบายรัฐบาลในการยกระดับเศรษฐกิจฐานรากของประเทศ” โดยนายกรัฐมนตรีได้กล่าวว่ารัฐบาลขอรับฟังทุกข้อที่ตัวแทนได้ขอการสนับสนุนมา ซึ่งอาจจะไม่ได้ให้การสนับสนุนในทุกข้อหากข้อใดขาดรัฐบาลจะดําเนินการสนับสนุน ทั้งนี้ ได้สั่งการให้ทุกกระทรวงฯ ส่งข้อมูลที่เกี่ยวข้องกับภารกิจของตนเองให้กับกระทรวงมหาดไทย เพื่อให้ประชาชน กลุ่มเกษตรกร หรือกลุ่มวิสาหกิจชุมชนได้มีแหล่งข้อมูลเพียงพอ การทํางานต้องมองภาพใหญ่ให้เชื่อมโยงกับภาพเล็กแต่ทั้งหมดต้องสอดคล้องกัน และขอให้ปลูกไม้มีค่าไว้ในที่กรรสิทธิ์ของตนเองเพื่อเป็นมรดกให้กับลูกหลาน ซึ่งสามารถเอาไปเป็นหลักทรัพย์และค้ําประกันได้ ดีกว่าการขายให้กับนายทุน เพราะจะนําไปสู่การไม่มีที่ดินทํากินในอนาคต
รัฐบาลไทย-ข่าวทำเนียบรัฐบาล-กอช. รับกระแสวันเด็ก ดันเยาวชนรักการออม
วันศุกร์ที่ 13 มกราคม 2560
กอช. รับกระแสวันเด็ก ดันเยาวชนรักการออม
กองทุนการออมแห่งชาติ หรือ กอช. รับกระแสวันเด็ก ผลักดันอายุ 15 ปี สมัครเป็นสมาชิกเพื่อรับสิทธิที่พึงได้ สร้างวินัยการออมวันนี้ ไม่ลําบากในอนาคต
นายสมพร จิตเป็นธม เลขาธิการคณะกรรมการกองทุนการออมแห่งชาติ หรือ กอช. กล่าวว่า ที่ผ่านมารัฐบาลได้มุ่งเน้นการสร้างจิตสํานึกรักการออมแก่เด็กและเยาวชนอย่างต่อเนื่อง ผ่านกลไกและบทบาทภารกิจของหน่วยงานทุกภาคส่วน สําหรับกองทุนการออมแห่งชาติ หรือ กอช. นั้น ก็เป็นอีกรูปแบบการออมที่มุ่งส่งเสริมให้คนไทยได้มีการออมตั้งแต่ยังเป็นเยาวชน โดยเป็นการออมระยะยาวที่จะให้ประโยชน์เป็นเงินบํานาญแก่ผู้ออมหรือสมาชิก กอช. เมื่ออายุครบ 60 ปี โดยรัฐช่วยสนับสนุนจูงใจให้ออมด้วยการจ่ายเงินสมทบเพิ่มให้ด้วย รวมถึงมีสิทธิที่จะได้มีบํานาญกินไปตลอดชีวิต ปัจจุบันการออมของเยาวชนไทยยังอยู่ในระดับต่ํา ขณะที่สภาพสังคมไทยอีกไม่นานจะเข้าสู่การเป็นสังคมสูงวัยเต็มรูปแบบ จึงเป็นเรื่องจําเป็นอย่างยิ่งที่เยาวชนต้องมีการออมเพื่อให้พึ่งพาตัวเองได้เสียแต่เนิ่นๆ แต่อาจเพราะยังมองว่าเป็นเรื่องไกลตัว ประกอบกับไลฟ์สไตล์ของช่วงอายุที่ยังไม่มีความกังวลในเรื่องของอนาคต ดังนั้น ผู้ปกครองจึงมีบทบาทสําคัญในการริเริ่มสนับสนุนให้บุตรหลานได้สมัครสมาชิกการออมกับ กอช. รวมถึงมีบทบาทช่วยสร้างแรงบันดาลใจและฝึกวินัยการออมอย่างต่อเนื่อง สม่ําเสมอ ซึ่งจะช่วยสร้างหลักประกันในการดํารงชีวิตในอนาคตให้กับบุตรหลานของตนอีกด้วย
สําหรับผู้ปกครองหรือเยาวชนที่ประสงค์จะสมัครสมาชิก กอช. สามารถติดต่อได้ที่หน่วยรับสมัครสมาชิกผ่านทาง 4 ธนาคารทั่วประเทศ ประกอบด้วย ธนาคารกรุงไทย ธนาคารออมสิน ธนาคารเพื่อการเกษตรและสหกรณ์การเกษตร (ธกส.) และธนาคารอาคารสงเคราะห์ (ธอส.) เพียงใช้บัตรประชาชนใบเดียวเท่านั้น ทั้งนี้เมื่อสมาชิกมีการสะสมเงินเข้ามา รัฐจะสมทบเพิ่มให้ในรูปแบบขั้นบันไดตามช่วงอายุ (อายุ 15-30 ปี สมทบสูงสุด 600 บาทต่อปี) จากหลักการจะเห็นว่า หากเริ่มออมเงินกับ กอช. ตั้งแต่อายุยังน้อย (15 ปี) จะมีระยะเวลาในการเก็บออมที่ยาวนาน ส่งผลให้เกิดพลังดอกเบี้ยทบต้นทั้งในส่วนของเงินสะสมและเงินสมทบจากรัฐบาล ซึ่งแน่นอนว่าเมื่ออายุครบ 60 ปี สมาชิกจะมีโอกาสในการรับเงินบํานาญเพื่อเลี้ยงชีพในยามชราภาพไปจนกว่าจะเสียชีวิตเดือนละหลายพันบาท (ทั้งนี้ขึ้นอยู่กับวินัยทางการออมของแต่ละบุคคลและผลตอบแทนจากการลงทุนในแต่ละปีอีกด้วย)
สอบถามข้อมูลเกี่ยวกับกองทุนการออมแห่งชาติได้ที่ กอช. สายด่วนเงินออม 02-017-0789 ในวันและเวลาทําการ และติดต่อสมัครสมาชิกได้ที่ธนาคารกรุงไทย ธนาคารออมสิน ธ.ก.ส. และ ธอส. ทุกสาขาทั่วประเทศ ... “กอช. ออมสบาย ได้บํานาญ” www.nsf.or.th
ฝ่ายประชาสัมพันธ์และภาพลักษณ์องค์กร :
โทร. 02-017-0789 ต่อ 224, 226, 213
Email : info@nsf.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-การสร้างความสามัคคีปรองดอง เดินหน้าสู่กระบวนการสอบทานข้อมูล เพื่อจัดทำ "เอกสารความเห็นร่วม" ให้สมบูรณ์ที่สุด ก่อนจัดทำ "ร่างสัญญาประชาคม"
วันอังคารที่ 25 เมษายน 2560
การสร้างความสามัคคีปรองดอง เดินหน้าสู่กระบวนการสอบทานข้อมูล เพื่อจัดทํา "เอกสารความเห็นร่วม" ให้สมบูรณ์ที่สุด ก่อนจัดทํา "ร่างสัญญาประชาคม"
การสร้างความสามัคคีปรองดอง เดินหน้าสู่กระบวนการสอบทานข้อมูล เพื่อจัดทํา "เอกสารความเห็นร่วม" ให้สมบูรณ์ที่สุด ก่อนจัดทํา "ร่างสัญญาประชาคม"
การสร้างความสามัคคีปรองดอง เดินหน้าสู่กระบวนการสอบทานข้อมูล เพื่อจัดทํา "เอกสารความเห็นร่วม" ให้สมบูรณ์ที่สุด ก่อนจัดทํา "ร่างสัญญาประชาคม"
พล.ต.คงชีพตันตระวาณิชย์ ประธานอนุกรรมการประชาสัมพันธ์ฯ เปิดเผยว่า ขณะนี้กระบวนการสร้างความสามัคคีปรองดองเดินหน้าไปได้มาก โดยขั้นการรับฟังความคิดเห็น จากพรรคการเมือง กลุ่มการเมืองภาคเอกชนและภาคประชาสังคม ทั้งส่วนกลางและส่วนภูมิภาคที่ผ่านมา ได้รับความร่วมมือและตอบรับจากประชาชนทุกภาคส่วนอย่างดียิ่ง.
ข้อมูลจากการรับฟัง ที่ประชาชนทุกภาคส่วนทั่วประเทศได้สะท้อนขึ้นมาเป็นข้อคิดเห็นและข้อเสนอแนะ ถือว่ามีคุณค่ายิ่ง จากเจตนาบริสุทธิ์ที่จะร่วมกันแก้ปัญหาความขัดแย้งและลดความเหลื่อมล้ําในสังคม เพื่ออนาคตร่วมกัน ซึ่งขณะนี้ ข้อมูลดังกล่าว ได้เข้าสู่กระบวนการวิเคราะห์ จัดหมวดหมู่และเรียบเรียงตามหลักวิชาการเป็น "ร่างเอกสารความเห็นร่วม" แล้วในขั้นต้นโดยผู้ทรงคุณวุฒิและทีมงานวิจัย
ซึ่งขั้นตอนต่อไป จะจัดให้มีการประชุมกลุ่มย่อยทั้งส่วนกลางและภูมิภาค เพื่อเปิดโอกาสให้ผู้แทนจากทุกภาคส่วนที่เคยให้ข้อคิดเห็น ได้มีส่วนร่วมตรวจสอบและสอบทานข้อมูลที่เคยเสนอให้มีความครบถ้วน ไม่ตกหล่น สําหรับการปรับปรุง "เอกสารความเห็นร่วม" ให้มีความสมบูรณ์ที่สุด ร่วมกับผลการศึกษาด้านการปรองดองที่มีมา ก่อนเสนอสู่กระบวนการจัดทําเป็นร่างสัญญาประชาคมต่อไป
โดยการประชุมกลุ่มย่อยจากส่วนกลาง กําหนดจัดใน 26 เม.ย. 60 ตั้งแต่เวลา 1000 - 1600 ณ ห้องประชุมในศาลาว่าการกลาโหม สําหรับการประชุมกลุ่มย่อยในส่วนภูมิภาค กําหนดจัดภาคละ 3 ครั้ง ในลักษณะกลุ่มจังหวัด ระหว่าง 28 เม.ย. - 8 พ.ค. 60 โดย กอ.รมน.ภาค
ทั้งนี้ พล.อ.ประวิตร วงษ์สุวรรณ รองนรม.และรมว.กห. ได้กําชับ การจัดประชุมกลุ่มย่อยทั้งส่วนกลางและส่วนภูมิภาคที่จะมีขึ้น ให้คํานึงถึงการเคารพให้เกียรติกัน เปิดโอกาสและให้ความสําคัญในการรับฟังทุกความเห็นอย่างเสมอภาค เท่าเทียมกัน โดยไม่เลือกปฏิบัติ เพื่อประโยชน์ของประชาชนในภาพรวม
รัฐบาลไทย-ข่าวทำเนียบรัฐบาล-อนุทิน ประชุมทางไกล WEF หารือการฟื้นเศรษฐกิจหลังโควิด 19 [กระทรวงสาธารณสุข]
วันพุธที่ 22 เมษายน 2563
อนุทิน ประชุมทางไกล WEF หารือการฟื้นเศรษฐกิจหลังโควิด 19 [กระทรวงสาธารณสุข]
อนุทิน ประชุมทางไกล World Economic Forum (WEF) หารือการฟื้นเศรษฐกิจหลังโควิด 19
รองนายกรัฐมนตรีและรัฐมนตรีว่าการกระทรวงสาธารณสุข ร่วมการประชุมทางไกลความร่วมมือระหว่างภาครัฐและภาคเอกชนในการรับมือ COVID-19 และการฟื้นเศรษฐกิจและสังคมหลังการระบาด ในเวที World Economic Forum เผยไทยมีระบบประกันสุขภาพถ้วนหน้า ใช้หลักเศรษฐกิจพอเพียงมาประยุกต์ใช้ในการดํารงชีวิต และพลังอาสาสมัครสาธารณสุขประจําหมู่บ้าน ช่วยควบคุมป้องกันโรค
บ่ายวันนี้ (21 เมษายน 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เข้าร่วมการประชุมทางไกลเปิดตัว Regional Action Group for Asia Pacific จัดโดย World Economic Forum (WEF) เพื่อหารือความร่วมมือระหว่างภาครัฐและภาคเอกชนในการรับมือกับ COVID-19 รวมทั้งแลกเปลี่ยนความคิดเห็นต่อการรื้อฟื้นเศรษฐกิจและสังคมหลังการระบาด COVID-19 โดยมีรัฐมนตรีว่าการกระทรวงการต่างประเทศของอินโดนีเซีย ผู้อํานวยการองค์การอนามัยโลกสํานักงานภูมิภาคแปซิฟิกตะวันตก ผู้แทนระดับสูงจากภาครัฐ และภาคเอกชนในภูมิภาคเอเชีย และประธานของ World Economic Forum เข้าร่วมการประชุม
รองนายกรัฐมนตรีและรัฐมนตรีว่าการกระทรวงสาธารณสุข ได้กล่าวถ้อยแถลงในที่ประชุมว่า การระบาดของโรคโควิด 19 ก่อให้เกิดผลกระทบต่อสังคมในวงกว้างทุกมิติ การรับมือจําเป็นต้องใช้ความร่วมมือทั้งภาครัฐ เอกชน และเครือข่ายต่างประเทศ ซึ่งประเทศไทยได้เตรียมพร้อมตั้งแต่ระยะแรกของการระบาด ทําให้สามารถรับมือกับสถานการณ์และควบคุมการระบาดของโรคได้ ในช่วงสองสัปดาห์ที่ผ่านมามีจํานวนผู้ติดเชื้อรายใหม่น้อยกว่า 40 ราย โดย WEF จะมีบทบาทสําคัญในการระดมความร่วมมือจากทุกภาคส่วนในการสร้างความมั่นคงด้านสุขภาพและการดําเนินธุรกิจในบริบท “ความปกติในรูปแบบใหม่” (new normal)
นายอนุทินกล่าวต่อว่า ปัจจัยสําคัญที่ทําให้ไทยสามารถรับมือกับการระบาดของโควิด 19 ได้เป็นอย่างดี คือการมีระบบประกันสุขภาพถ้วนหน้า อีกทั้งได้น้อมนําปรัชญาหลักเศรษฐกิจพอเพียงมาประยุกต์ใช้ในการดํารงชีวิตระหว่างการเผชิญกับโรคระบาด รวมทั้งการมีส่วนร่วมอย่างแข็งขันของอาสาสมัครสาธารณสุขประจําหมู่บ้าน (อสม.) ในการป้องกันควบคุมโรคในระดับชุมชน และความทุ่มเทของบุคลากรทางการแพทย์ที่ทํางานอย่างเสียสละในการรับมือกับโรคระบาดตลอดระยะเวลาที่ผ่านมา
สําหรับคําถามถึงการผ่อนปรนมาตรการควบคุมโรคของไทยในช่วงเดือนพฤษภาคมนี้ ของประธาน World Economic Forum นายอนุทินกล่าวตอบว่า เป้าหมายหลักของรัฐบาลคือความปลอดภัยของประชาชน การผ่อนปรนมาตรการต่างๆ จะต้องดําเนินการอย่างรอบคอบและค่อยเป็นค่อยไป เพื่อให้มั่นใจว่าจะไม่มีการแพร่ระบาดเพิ่มขึ้น และรัฐบาลกําลังร่างแนวทางในการดําเนินงานดังกล่าว
ทั้งนี้ World Economic Forum หรือ WEF ก่อตั้งขึ้นในปี พ.ศ. 2514 และได้รับสถานะเป็นองค์กรระหว่างประเทศด้านความร่วมมือระหว่างภาครัฐและเอกชนจากรัฐบาลสหรัฐเมื่อปี พ.ศ. 2548 มีชื่อเสียงเป็นที่รู้จักในเรื่องการดําเนินกิจกรรมเพื่อเสนอแนะทิศทางในการกําหนดนโยบายด้านเศรษฐกิจ สังคม และการพัฒนาในระดับระหว่างประเทศ ผ่านเครือข่ายผู้นําภาคการเมือง ธุรกิจ และภาคประชาสังคม
*************************************** 21 เมษายน 2563